Alexender Episcopus, seruus seruorum Dei, dilectis filiis Abbati et conuentui sancti Stephani Diuionensis, salutem et apostolicam benedictionem. Si quando postulatur a nobis quod iuri conveniat et consonet honestati petentium, desideriis assensum nos conuenit facilem indulgere et vota ipsorum effectui mancipare. Hac itaque ratione inducti, presentibus uobis litteris indulgemus, ut si quando uel pro culpa principis terrae, uel pro alia qualibet causa generali, interdictum fuerit, liceat uobis clausis januis, occlusis excommunicatis et interdictis, supressa voce, divina officia celebrare. Nulli ergo omnino hominum liceat hanc paginam nostrae concessionis infringere, ad eam ausu temerario contraire; si quis autem hoc attemptare presumpserit, indignationem omnipotentis Dei et beati Petri et Pauli apostolorum eius se noverit incursurum. Datum Tusculo, octauo idus aprilis.